128. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 151499/3619 της 30 Απρ./18 Μαΐου  1981 (ΦΕΚ Β΄ 282) Περί καθορισμού παραβόλου για τη δεύτερη επίσημη ανάλυση γεωργ. φαρμάκων και παρασιτοκτόνων υγειονομικής σημασίας. Έχοντας υπόψη: 1.Τα άρθρ. 23, 27 (παρ. 1 εδαφ. θ και παρ. 2) και 30 του Νόμ. 721/77 «περί εγκρίσεως κυκλοφορίας και ελέγχου των γεωργ. φαρμάκων, ως και ρυθμίσεως συναφών θεμάτων». 2.Την αριθ. 411134/9.11.79 κοινή απόφαση των Πρωθυπουργού και Υπουργού Γεωργίας και την ανάθεση ασκήσεως αρμοδιοτήτων στους Υφυπουργούς Γεωργίας. 3.Την αριθ. 1 γνωμοδότηση της 8ης/17.4.81 Συνεδριάσεως του ΑΣΥΓΕΦ, αποφασίζουμε: 1.Καθορίζουμε το παράβολο για τη δεύτερη ανάλυση γεωργικών φαρμάκων ή παρασιτοκτόνων υγειονομικής σημασίας κατά περίπτωση ως ακολούθως: α)Για τον καθορισμό της περιεκτικότητας σε δρων συστατικό, σκευασμάτων που περιέχουν ένα μόνο δρων συστατικό, στο ύψος των 4.500 δραχμών. β)Για τον προσδιορισμό της περιεκτικότητας σε κάθε δρων συστατικό σκευασμάτων που περιέχουν περισσότερα του ενός δρώντα συστατικά, στο ύψος των 5.000 δραχμών. γ)Για τον προσδιορισμό της περιεκτικότητας του σκευάσματος σε βοηθητικές ουσίες όταν αυτές έχουν αναλυτικά δηλωθεί, στο ύψος των 8.000 δραχμών. δ)Για τον προσδιορισμό κάθε φυσικής ιδιότητας ή σταθεράς του σκευάσματος χωριστά στο ύψος των 800 δραχμών. ε)Για την περίπτωση συρροής αναλύσεων σε δείγματα του ίδιου προϊόντος, που έχουν ληφθεί την ίδια εποχή (περίοδος 3 μηνών) προερχόμενα από διαφορετικούς αγορανομικούς ελέγχους ή από διαφορετικούς αγοραστές, για τα υπόλοιπα του πρώτου, δείγματα, στο ύψος των 500 δραχμών κατά δείγμα. 2.Όλα τα ανωτέρω παράβολα επιστρέφονται στον ενδιαφερόμενο εάν η δεύτερη επίσημη ανάλυση αποδείξει ότι είναι βάσιμοι οι ισχυρισμοί που αναφέρονται στην αίτηση αναθεωρήσεως. 